
Balatongyörök Község Önkormányzata

8313 Balatongyörök, Kossuth L. u. 29.

Tel: 83/546-900
TÁJÉKOZTATÓ

Tájékoztatom a Tisztelt Lakosságot, hogy a polgárok személyi adatainak és lakcímének nyilvántartásáról szóló 1992. évi LXVI. törvény 52/J. § (1) bekezdése értelmében a 2026. augusztus 3. napján érvényét veszti a 2000. január 1. napja előtt kiállított személyazonosító igazolvány.

Ennek következtében mind a puha-, mind a keményfedeles kiskönyv formátumú „Határidő nélkül érvényes” megjelölésű személyi igazolvány érvényét veszti.
Az érintett személyi igazolványok a Kormányablakokban ingyenesen cserélhetőek plasztikkártya formátumú igazolványra.
Bővebb felvilágosítást a Balatongyöröki Közös Önkormányzati Hivatalban Bán Orsolya igazgatási ügyintézőnél kérhetnek személyesen vagy a 83/546-905-es telefonszámon.

Kérjük, ha hozzátartozója, ismerőse érintett lehet, tájékoztassa a fentiekről!
Balatongyörök, 2026. június 12.

